
TEABENÕUE
ÄRS § 57 – 65 kohaldamise statistika

Palun avaliku teabe seaduse (AvTS) alusel väljastada Tartu Maakohtu registriosakonna valduses olevad andmed äriregistri seaduse (ÄRS) §-de 57–65 kohaldamise kohta ajavahemikul 01.02.2023 kuni teabenõudele vastamise kuupäevani.
Palun esitada andmed kalendriaastate kaupa ulatuses, milles selline jaotus on olemasolevate andmete põhjal väljastatav, ning järgmiste näitajate kohta:
ÄRS § 57 – määratud trahvide arv, trahvitud isikute arv, määratud trahvide kogusumma.
ÄRS § 58 – algatatud sundlõpetamismenetluste arv, eristatuna § 58 lg 1 punktides 1 – 4 sätestatud aluste kaupa, ning sundlõpetamisega lõppenud menetluste arv.
ÄRS § 59 – registrist kustutatud füüsilisest isikust ettevõtjate arv, eristatuna § 59 lõigetes 1 – 3 sätestatud kustutamisaluste kaupa.
ÄRS § 60 – registrist kustutatud juriidiliste isikute arv, eristatuna § 60 lõigetes 1 ja 2, sh punktides 1 – 3, sätestatud kustutamise õigusliku aluse järgi.
ÄRS § 61 – majandusaasta aruande esitamata jätmise tõttu tehtud kustutamishoiatuste arv, hoiatuse saanud juriidiliste isikute arv ning registrist kustutatud juriidiliste isikute arv.
ÄRS § 62 – kontaktisiku puudumise tõttu tehtud kustutamishoiatuste arv, hoiatuse saanud juriidiliste isikute arv ning registrist kustutatud juriidiliste isikute arv.
ÄRS § 63 – esitatud kustutamistaotluste arv ning nende alusel registrist kustutatud osaühingute arv.
ÄRS § 64 – registrisse ennistamise avalduste arv ning registrisse ennistatud juriidiliste isikute arv, eristatuna olemasolevate andmete piires selle järgi, kas eelnev kustutamine toimus § 61 või § 62 alusel.
ÄRS § 65 – täiendavaks likvideerimiseks registrisse ennistamise avalduste arv ning nende alusel registrisse ennistatud juriidiliste isikute arv.

Palun andmed väljastada olemasoleval kujul ning võimalusel masinloetavas vormingus (CSV või XLSX). Isikuandmeid ega konkreetsete isikute identifitseerimist võimaldavaid andmeid käesolevaga ei taotleta.
Kui registriosakond ei pea mõne küsitud näitaja kohta valmis koondstatistikat, palun väljastada vastavas osas olemasolevad andmed või andmeväljavõte sellises ulatuses ja vormis, milles need on teabevaldaja valduses. Käesolevaga ei taotleta uue analüüsi ega statistilise töötluse koostamist.
Kui mõne küsitud teabe osas ei ole Tartu Maakohtu registriosakond teabevaldaja, palun edastada teabenõue selles osas pädevale teabevaldajale AvTS § 21 kohaselt ning teavitada ind teabenõude edastamisest.

